section_heading: Distribucija
paragraph_text: Film Osveta Sitha svoju je premijeru imao na filmskom festivalu u Cannesu 2005. godine (izvan konkurencije) dana 16. svibnja. U većini zemalja svijeta službena kino distribucija započela je 19. svibnja, istog datuma kada je započela kino distribucija Fantomske prijetnje 1999. godine (Nova nada iz 1977. godine te Povratak Jedija iz 1983. godine također su u kino distribuciju krenuli istog datuma, sa šest godina odmaka). Globalna tvrtka Challenger, Gray & Christmas procijenila je tjedan dana prije premijere da će američko gospodarstvo izgubiti otprilike 627 milijuna dolara u svojoj produktivnosti na dan početka službene kino distribucije zbog velikog broja zaposlenika koji se neće pojaviti na poslu zbog uzimanja godišnjeg odmora ili "bolovanja". Grauman's Chinese Theatre, tradicionalno kino koje je do tada prikazivalo sve nastavke sage, nije prikazalo ovaj. Unatoč tome stvoren je red ljudi koji su više od mjesec dana prije početka kino distribucije čekali pokušavajući na taj način uvjeriti nekog odgovornog da promjeni odluku o neprikazivanju filma u tom kinu.<ref> Budući se to ipak nije dogodilo, većina njih prihvatila je ponudu gledanja filma u obližnjem kinu ArcLight Cinemas (prije znanom kao "Cinerama Dome").<ref> Dana 16. svibnja Empire Cinema u Londonu prikazivao je cjelodnevni Star Wars maraton svih šest nastavaka; vojska Imperija "čuvala" je područje, a Kraljevska filharmonija održala je besplatan koncert svirajući glazbu iz filma.<ref>